กรมศุลยันเงินเยนถูกปล้นสำแดงถูกต้องกฎหมาย
คลัง-ธปท.แจงกฎการนำเงินตราต่างประเทศเกิน 1.5 หมื่นดอลลาร์ ต้องดีแคลร์
5 ต.ค. 2560

คลัง-ธปท.แจงกฎการนำเงินตราต่างประเทศเกิน 1.5 หมื่นดอลลาร์ ต้องดีแคลร์นายกุลิศ สมบัติศิริ อธิบดีกรมศุลกากร เปิดเผยถึงกรณีที่มีการปล้นเงินเยน 196 ล้านเยน หรือประมาณ 60 ล้านบาท ซึ่งจากการตรวจสอบพบว่ามีการนำเข้าถูกต้องตามกฎหมาย ซึ่งตามระเบียบหากนำเงินตราต่างประเทศออกนอกประเทศ หรือเข้ามาในประเทศวงเงินเกิน 1.5 หมื่นดอลลาร์สหรัฐขึ้นไป ต้องยื่นสำแดงหรือดีแคลร์ต่อเจ้าหน้าที่กรมศุลฯ และเมื่อวันที่ 2 ต.ค.ที่ผ่านมาได้มีการดีแคลร์กับเจ้าหน้าที่วงเงิน 167 ล้านเยนแล้ว และได้มีการดีแคลร์มาโดยตลอดตั้งแต่ปี 2559 จนถึงปัจจุบันสำหรับกรณีที่มีการตรวจพบว่า ไม่สำแดงนำเงินเข้าในหรือออกนอกประเทศ ถือว่ามีความผิดต้องจ่ายค่าปรับไม่เกิน 2 หมื่นบาท และกรมศุลฯ จะส่งข้อมูลให้สำนักงานป้องกันและปราบปรามการฟอกเงิน (ปปง.) ตรวจสอบทุกเดือนตามกฎหมายนางจันทวรรณ สุจริตกุล ผู้ช่วย ผู้ว่าการ สายยุทธศาสตร์และความสัมพันธ์องค์กร ธปท. กล่าวว่า การนำธนบัตรเงินตราต่างประเทศเข้ามาในไทย สามารถนำเข้ามาได้โดยไม่จำกัดจำนวน แต่ถ้าเกินกว่า 1.5 หมื่นดอลลาร์ หรือเทียบเท่า จะต้องสำแดงต่อเจ้าหน้าที่ศุลกากรขณะที่ผ่านศุลกากร ตามมาตรฐาน FATF (Financial Action Task Force)